isa sa mga tulisan ni matanglawin (si kabisang tales) ay tinipan sila sa santamesa upang makisama sa kaniyang pulutong at looban ang mga kombento at ang mga bahay ng mga mayayaman. ang mangungulo sa kanilay isang kastilang mataas, kayumanggi, maputi ang buhok, na ang sabiy gagawa nang gayon sa utos ng general na matalik niyang kaibigan, pinatibayan pa rin sa kanila na ang artilleria at ilang regimiento ay makikisama sa kanila, kayat wala silang dapat ikatakot. ang mga tulisan ay patatawarin at ang isang katlong bahagi ng masamsam ay ibibigay sa kanila. ang palatandaan ay isang putok ng kanyon, at sa dahilang hindi dumatingdating ang kanilang inaantay na hudyat, ay inakala ng mga tulisan na silay biniro, ang ilay nangagsiuwi, ang ilan ay nangagsibalik sa kanikanilang bundok at nangakong paghigantihan ang kastila, na makalawa nang nagkulang sa kaniyang salita.